### Beslutning

Godkendt.

### Sagsfremstilling

### Resume og sagens baggrund

Jf. Beredskabsloven skal kommunalbestyrelsen mindst en gang i hver valgperiode have forelagt en revision af kommunens overordnede beredskabsplan til godkendelse. I Kalundborg Kommune sker det traditionelt i det sidste år af valgperioden. Med udgangspunkt i erfaringerne fra beredskabsplanens aktivering gennem Corona-epidemien fremlægges hermed en mere gennemgribende revision af beredskabsplanen. Beredskabsstyrelsens ”Vejledning om Helhedsorienteret beredskabsplanlægning” danner baggrund for struktur og opbygning af beredskabsplanen, hvorfor der her fremlægges dels en beredskabspolitik, som danner baggrund for værdier, principper og rammer omkring beredskabsplanlægningen, dels en overordnet beredskabsplan som danner den operationelle ramme for indsatserne, til godkendelse.

Indstillinger

Direktøren indstiller, at

1. politik for fortsat drift / beredskabspolitik godkendes
2. plan for fortsat drift / overordnet beredskabspolitik godkendes

### Behandling

Direktion, Økonomiudvalg, Kommunalbestyrelse

### Sagsfremstilling

Den overordnede beredskabsplan skal jf. beredskabsloven løbende holdes ved lige, så den er i overensstemmelse med det risikobillede, der kan tegnes for den kommunale organisation og de kommunale ydelser. Ved større og/eller principielle ændringer og mindst en gang i hver valgperiode skal kommunalbestyrelsen have forelagt en revideret beredskabsplan til godkendelse. I Kalundborg Kommune sker dette traditionelt i valgperiodens sidste år.

Almindeligvis aktiveres beredskabsplanen for en kortere periode i forbindelse med ekstraordinære hændelser som ulykker, forsyningsnedbrud, forureningsulykker, it-nedbrud m.v. Men i den forløbne valgperiode har beredskabsplanen været aktiveret gennem en længere periode pga. Coronaepidemien.

Det har givet anledning til en større, mere gennemgribende revision af Kalundborg Kommunes overordnede beredskabsplan. Dels for at indarbejde erfaringerne fra Corona-indsatsen, men også for at indarbejde Beredskabsstyrelsens vejledning om ”Helhedsorienteret Beredskabsplanlægning” i forslaget.

*Forslag til politik for fortsat drift / beredskabspolitik*

Beredskabsstyrelsens anbefaler i vejledningen, at der udarbejdes en beredskabspolitik. Formålet med [adresse] politikken for fortsat drift / beredskabspolitik er at fastsætte værdier, principper og rammer for at Kalundborg Kommune i videst muligt omfang videreføre funktioner og leverancer for og til kommunens borgere og virksomheder under ekstraordinære hændelser som f.eks. større sygdomsudbrud og pandemier, ulykker, forureningsuheld, forsyningsnedbrud, større vejrhændelser etc.

Forslaget til beredskabspolitik lægger følgende værdier til grund:

* Robusthed,
* Sikkerhed samt
* tryghed

Følgende principper lægges til grund:

* sektoransvarsprincippet
* lighedsprincippet
* samarbejdsprincippet
* handlingsprincippet samt
* fleksibilitetsprincippet.

Herudover fastsætter politikken, at den lovpligtige overordnede beredskabsplan suppleres af delberedskabsplaner for forvaltningsområder og institutioner, baseret på konkrete risikoanalyser, at direktionen godkender delberedskabsplaner m.v.

*Forslag til overordnet plan for fortsat drift / beredskabsplan*

Forslaget til overordnet beredskabsplan udmønter politik for fortsat drift /beredskabspolitikken i en konkret plan. Strukturen i planen følger anvisningerne i Beredskabsstyrelsens vejledning om helhedsorienteret beredskabsplanlægning. Der fastsættes 3 kriseniveauer:

* kriseniveau 1 – når hændelsen ikke eller kun kortvarigt påvirker opgavevaretagelse og serviceniveau på området. Liva Mathiesen 1-hændelser er typisk afgrænset til én organisatorisk enhed eller evt. få organisatoriske enheder indenfor et mindre geografisk område.

Kriseledelsen varetages af en niveau-2-chef.

* Kriseniveau 2 - når hændelsen mere bredt påvirker den fortsatte drift af flere organisatoriske enheder indenfor et fagområde eller et større geografisk område.

  [adresse] varetages af en direktør
* Kriseniveau 3 - når hændelsen involverer flere fagområder og organisatoriske enheder og når hændelsen påvirker kommunens fortsatte drift og kritiske funktioner.

Her varetages kriseledelsen på 2 niveauer: den operative ledelse varetages af en direktør

Desuden nedsættes en krisestyringsstab bestående af borgmesteren, direktionen, kommunikationschefen samt relevante fagpersoner.

På alle kriseniveauer har kriselederen ansvaret for at der nedsættes en krisestab, hvor følgende roller bliver varetaget:

* Kriselederen
* Ansvarlig for situationsbillede, logføring og dokumentation
* Personansvarlig
* Ansvarlig for bygning/teknik/system/logistik
* Ansvarlig for kommunikation

De enkelte roller er beskrevet i beredskabsplanen.

Endvidere beskriver planerne rammerne omkring udarbejdelse af delberedskabsplaner og risikovurderinger, gennemførelse af øvelser m.v.

### Økonomiske konsekvenser

Der er ingen økonomiske konsekvenser af godkendelse af beredskabspolitikken eller den overordnede beredskabsplan.

### Sagens forløb

29-11-2021 Direktionen
Anbefales.
 08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.